**B. Osobitná časť**

**K čl. I**

**​K bodu 1**

Pri označovaní osiva krmovín na úradnej náveske pre predzákladné osivo, základné osivo a certifikované osivo sa vyžaduje uvádzať aj úradne pridelené sériové číslo. Pri označovaní obchodného osiva krmovín na úradnej náveske sa vyžaduje uvádzať aj úradne pridelené sériové číslo. Pri označovaní zmesi osiva krmovín sa na úradnej náveske vyžaduje uvádzať aj úradne pridelené sériové číslo.

**K bodu 2**

Dopĺňa sa názov vykonávacej smernice Komisie, v ktorej sú ustanovené požiadavky, ktoré sa predkladaným návrhom nariadenia preberajú do právneho poriadku Slovenskej republiky.

**K bodu 3**

Pri označovaní osiva krmovín, ktoré sa zberalo v niektorom z členských štátov EÚ alebo v tretej krajine, ktorej bola priznaná rovnocennosť sa na úradnej náveske vyžaduje uvádzať aj úradne pridelené sériové číslo.

**K bodu 4**

Pri označovaní osiva krmovín, ktoré sa zberalo v niektorom z členských štátov EÚ alebo v tretej krajine, ktorej bola priznaná rovnocennosť sa aj v sprievodnom doklade vyžaduje uvádzať aj úradne pridelené sériové číslo.

**K čl. II**

Účinnosť nariadenia vlády sa navrhuje v súlade s termínom na prebratie vykonávacej  smernice Komisie od 1. apríla 2017.